**Кыргыз Республикасынын 2023-жылдын декабрь айына карата**

**эмгек рыногу**

Кыргыз Республикасынын калкынын саны Улуттук статистикалык комитетинин баа берүүчү маалыматтары боюнча, 2023-жылдын 1-ноябрь айына карата **7млн.141,8** миң адамды түзгөн.

Жумушчу күчү 2712,7[[1]](#endnote-1) миң адамды түзгөн.

Иштеген калктын саны 2581,1[[2]](#endnote-2) миң адамды, жумушсуздардын саны 131,6[[3]](#endnote-3) миң адамды түзгөн.

Жалпы жумушсуздуктун деңгээли 4,9%ды түзгөн (бул өткөн жылдын ушул мезгилине салыштырмалуу 0,4 пайыздык пунктуга төмөн).

2024-жылдын 1-январь айына карата **расмий жумушсуздуктун деңгээли** республика боюнча 2,5% ды түзгөн (бул өткөн жылдын ушул мезгилине салыштырмалуу 0,4 пайыздык пунктуга төмөн).

**Иш менен камсыз кылуу кызматтарында эсепте турган жумушсуздардын саны** **91,6** миң адам (бул өткөн жылдын ушул мезгилине салыштырмалуу 7%га төмөн).

**Расмий катталган жумушсуздардын саны 64,6** миң адам.

2024-жылдын 1-январь айына карата бош орундардын саны **23521** бирдикти түзүп, алардын ичинде жумушчу адистиктерге суроо-талап басымдуулук болгон. 2024-жылдын 1-январь айына карата **4580** жумушчу орун суроо-талап кылынбай калган жана бир бош жумушчу орунга 20 адам талапкер болгон.

2024-жылдын 1-январь айына карата иш менен камсыз кылуу кызматтарына кайрылган жарандардын саны **158021** адамды түзгөн.

Алардын ичинен эмгек жана ишке орноштуруу мыйзамдарынын маселелери боюнча, кесиптик окутуу жана кайра окутуу мүмкүнчүлүгү жөнүндө, кесип тандоо боюнча кеңештерди **112140** адам алган. Отчёттук мезгилде жумушсуздук боюнча **187** жумушсуз жаранга жөлөкпул дайындалган.

Отчёттук мезгилде иш менен камсыз кылуу кызматынын көмөгү астында **16703** жумушсуз жаран **ишке орноштурулган** (бул өткөн жылдын ушул мезгилине салыштырмалуу 6%га жогору).

Мындан тышкары, ишке орноштурууга көмөк көрсөтүү эмгек рыногунда жигердүү чараларды өткөрүү жолу менен жүзөгө ашырылат.

Эмгек рыногунда жумушсуздардын атаандаштыкка жөндөмдүүлүгүн жогорулатуу үчүн, эмгек рыногунун белгилүү-бир кесиптиктеги жумушчу күчүнө керектөөлөрүн эске алып, 2024-жылдын 1-январь айына карата иш менен камсыз кылуу кызматтары тарабынан **кесиптик окутууга** **8989** адам жөнөтүлгөн.

Жумушсуз жарандарды окутуу, негизинен эмгек рыногунда талап кылынган кесиптер боюнча жүргүзүлдү. Алар – компьютер оператору, соода агенти, ашпозчу, косметолог, чач тарач, тырмак жасоочу, укалоочу, визажист, котормочу, 1С билими бар бухгалтери, тигүүчү, айдоочу, электрогаз ширетүүчү жана слесарь-сантехник, аары багуучулук,

2024-жылдын 1-январь айына карата, убактылуу ишке орноштуруу тартибинде коомдук акы төлөнүүчү жумуштарга **14172** адам жөнөтүлгөн.

2024-жылдын 1-январь айына карата эмгек рыногунда активдүү чаралар менен (коомдук акы төлөнүүчү жумуштар, кесиптик окутуу)  **21024** жумушсуз камтылган. Жумушсуздук боюнча **78** жумушсуз жаран жөлөкпул алып жатышат.

1. 2022-жылдын үй чарбаларынын бюджети жана жумушчу күчүнүн интегралдык тандалма изилдөөсүнүн жыйынтыгы, УСК. [↑](#endnote-ref-1)
2. 2022-жылдын үй чарбаларынын бюджети жана жумушчу күчүнүн интегралдык тандалма изилдөөсүнүн жыйынтыгы, УСК. [↑](#endnote-ref-2)
3. 2022-жылдын үй чарбаларынын бюджети жана жумушчу күчүнүн интегралдык тандалма изилдөөсүнүн жыйынтыгы, УСК. [↑](#endnote-ref-3)